JKW-KABUM-19-DZA-001-048-wylie
skad gnyis smra ba'i dbang po lo chen 'gyur med bde chen ni/ skad gnyis smra ba'i dbang po lo chen 'gyur med bde chen ni/__grub thob lcags zam pa chen po'i rigs su lcags byi smin drug zla ba'i yar tshes bzang por ngo mtshar ba'i ltas dang bcas te sku bltams/__der tshe rabs kyi phreng ba du mar bla slob tu 'brel ba'i sman sding lo tsA ba grub pa'i dbang phyug rat+na b+ha dras mtshan 'gyur med bde chen zhes stsal zhing lung bstan gyi rgyud mang sbreng /__dgung lo bcu par rdo rje'i slob dpon lhun grub dpal ldan las gsang bdag gi dbang bskur ba gsan cing ljags bzlas mdzad/__bcu gsum pa nas brtsams rje btsun bsod nams rtse mo'i zhabs pad bsnyen cing dge tshul du bsgrub/__lam 'bras dang /__ni gu'i zab khrid dang /__dpal sa skya pa'i gzhung dang man ngag rgya mtsho lta bur sbyangs/__nyi shu par lo chen rat+na b+ha dra las bsnyen par rdzogs/__sbyor drug gi nyams khrid gsan/__lo bzhi dang zla ba brgyad du sgrub pa'i rgyal mtshan brtan por btsugs pas byin rlabs kyi 'pho ba thob cing /__dad pa dang/__nges 'byung /__snying rje dang /__'od gsal gyi 'char sgo 'byams klas pa la dbang 'byor/__slar yang yongs 'dzin chos kyi blo gros/__lo chen rat+na/__b+ha dra/__'jam mgon kun dga' grol mchog__/dus zhabs pa chos dar grags 'phel/__lo pa spyan snga chos kyi grags pa sogs las/__shangs chos/__lam 'bras/__dus 'khor rnams gtso bor gyur pa'i zab rgyas kyi gdams pa rgya mtsho lta bu dang /__lo chen bshes gnyen rnam rgyal dang/__skad gnyis smra ba rab tshes zla ba las sgra snyan sdeb sbyor sogs thun mong rig lam du mar gsan sbyangs mthar phyin par mdzad pa'i grub 'bras 'chad pa dang /__rtsod pa dang /__rtsom pa'i bdud rtsis skal bzang yid kyi pad+mo kha phye ba las/__yongs rdzogs thub bstan ut+pa la'i nags klung ches cher dar bar mdzad nas rigs ldan chos kyi mdun sa chen por gshegs so/__/
Debug data: